[pic] | KOMISIJA EVROPSKIH SKUPNOSTI |

Bruselj, 23.12.2008

COM(2008) 879 konč.

SPOROČILO KOMISIJE SVETU IN EVROPSKEMU PARLAMENTU

RAZVOJ IN UTRDITEV ZUNANJE SLUŽBE: IZVAJANJE UKREPOV, PREDVIDENIH ZA LETO 2008

SPOROČILO KOMISIJE SVETU IN EVROPSKEMU PARLAMENTU

RAZVOJ IN UTRDITEV ZUNANJE SLUŽBE:IZVAJANJE UKREPOV, PREDVIDENIH ZA LETO 2008

1. UVOD

V sporočilu o razvoju in utrditvi zunanje službe v obdobju 2007–2008, ki je bilo sprejeto 10. maja 2007[1], je Komisija odločila, da v letu 2007 odpre delegacije v Azerbajdžanu, Črni Gori, Vzhodnem Timorju in pri Afriški uniji, da odpre urade v nekaterih državah, kjer že obstajajo delegacije (Juba in Astana), ter da poviša status dveh obstoječih regionalnih delegacij, in sicer v Armeniji in na Zelenortskih otokih. Vsi ti ukrepi so bili izpeljani.

V sporočilu z dne 10. maja 2007 je bilo predvidenih tudi več ukrepov, ki naj bi bili glede na razpoložljiva sredstva izvedeni v letu 2008: odprtje stalnega predstavništva pri Svetu Evrope v Strasbourgu in delegacije v Uzbekistanu ter povišanje statusa regionalnih delegacij v Džibutiju, Jemnu, Kirgizistanu, Liberiji, Nepalu, Tadžikistanu in Togu v status delegacij s polnimi pooblastili.

Ob upoštevanju dodelitev iz proračuna za leto 2008, namenjenih zunanji službi, ter načrta prerazporeditve 96 delovnih mest znotraj zunanje službe, ki je bil sprejet junija lani in se zdaj izvaja, je zdaj načrtovane ukrepe mogoče uresničiti.

Poleg tega je predlagan boljši upravni okvir za kraje napotitve, v katerih je za zagotovitev spremljanja dejavnosti Komisije dolgoročno potrebna njena prisotnost, ločeno od obstoja delegacij v teh krajih. V zvezi s tem je predlagana uvedba naslednjih novih krajev napotitve: Belize, Komori, Kongo (Goma), Mongolija, Mjanmar/Burma, Panama, Samoa.

2. RAZVOJ MREŽE ZUNANJE SLUŽBE

2. 1. Odprtje delegacij

Na podlagi sredstev, ki so že na razpolago ali pa so pričakovana za leto 2009, je bilo potrjeno odprtje dveh novih delegacij: po eni strani odprtje delegacije v Uzbekistanu , po drugi strani pa ustanovitev delegacije pri Svetu Evrope v Strasbourgu. Ta ukrepa sta bila predvidena že v sporočilu Komisije z dne 6. junija 2005, vendar ju zaradi pomanjkanja sredstev do zdaj ni bilo mogoče izpeljati.

Odprtje delegacije v Uzbekistanu je treba obravnavati glede na vedno večji pomen interesov Evropske unije v Osrednji Aziji. Uzbekistan, ki leži v središču te regije, je namreč ena najpomembnejših držav regije, zlasti po številu prebivalcev. Odnosi med Evropsko unijo in Uzbekistanom se krepijo, kar je povezano s spodbudnimi prizadevanji uzbeških organov, tudi na področju človekovih pravic. Prisotnost Komisije v tej državi bi spodbudila nadgradnjo že doseženega napredka, hkrati pa bi omogočila večje upoštevanje interesov Evropske unije.

Kar zadeva Svet Evrope , gre predvsem za upoštevanje utrjevanja odnosov med Evropsko unijo in Svetom Evrope. Povečalo se je na primer število občutljivih zadev, pri katerih si obe instituciji delita pristojnosti in za katere je potrebno nepretrgano delovanje. Poleg tega ponuja Svet Evrope enega od institucionalnih okvirov, kjer se vzpostavljajo odnosi z Rusko federacijo, balkanskimi državami ali državami, ki jih zajema sosedska politika. Prav tako je treba upoštevati po novem tesnejše uradne odnose med Evropsko unijo in Svetom Evrope, potrjene na politični ravni s podpisom memoranduma o soglasju iz maja 2007, s katerim je bil določen „nov okvir za krepitev sodelovanja in političnega dialoga“.

Ko bo sprejeta ustrezna odločitev in bosta podpisana potrebna sporazuma o ustanovitvi, bodo službe Komisije ta ukrepa kar najhitreje izvedle.

2. 2. Povišanje statusa regionalnih delegacij

Predlagano je, da se status regionalnih delegacij v Džibutiju, Jemnu, Kirgizistanu, Liberiji, Nepalu, Tadžikistanu in Togu poviša v status delegacij s polnimi pooblastili.

Povišanje statusa regionalnih delegacij v Kirgizistanu in Tadžikistanu je treba obravnavati v povezavi z zavezami Evropske unije, izraženimi v strategiji za novo partnerstvo med Evropsko unijo in Osrednjo Azijo, ki jo je Svet sprejel junija 2007.

Sprememba statusa regionalne delegacije v Džibutiju se vključuje v okvir nove strategije Komisije v Afriškem rogu. Izhaja iz potrebe po utrditvi odnosov s stabilnim sogovornikom v regiji, ki bo po eni strani strateško stičišče različnih gospodarskih, kulturnih in verskih vplivov, po drugi strani pa bo lahko zagotovil odprtost in dialog z vsemi silami v regiji.

V Liberiji ima Komisija že zato, ker je treba obnoviti stanje, ki je obstajalo pred izbruhom državljanske vojne, pa tudi zaradi svoje skoraj izključne prisotnosti v tej državi, vlogo, da tam predstavlja Evropsko unijo, ki je drugi največji donator sredstev za Združenimi državami. Okrepljena prisotnost Komisije je poleg tega nujno potrebna zaradi zavez, sprejetih do liberijskih organov, obsega pomoči, ki jo je treba upravljati, in potrebe po zagotovitvi politične vidnosti v tej državi z izstopajočim medijskim profilom na afriški celini.

Predlog za povišanje statusa regionalne delegacije v Nepalu , ki je trenutno priključena delegaciji v New Delhiju, je treba obravnavati v povezavi z mirovnim procesom, ki poteka v tej državi. Ta proces ima pomembne posledice za politične odnose med Nepalom in Evropsko unijo, pa tudi za dejavnosti Komisije na področjih razvojnega sodelovanja in humanitarne pomoči.

Poleg elementov, ki izhajajo iz ponovne vzpostavitve sodelovanja s Togom na podlagi sklepa Sveta z dne 13. novembra 2006, je krepitev prisotnosti Komisije potrebna zlasti zaradi normalizacije naših odnosov s to državo po 20 letih kriznih razmer ter zaradi spremljanja procesa demokratizacije, reform in izboljševanja vodenja države, ki ga je Evropska komisija spodbujala. Komisija je v ta proces dejavno vključena in delegacija lahko svojo vlogo pri spremljanju ukrepov na podlagi zaključka postopka po členu 96 Sporazuma iz Cotonouja opravlja le kot delegacija s polnimi pooblastili. Ti ukrepi bistveno prispevajo k politični stabilnosti te podregije.

Tesni odnosi z Jemnom na področju razvojne pomoči ter nepretrgana politična podpora Unije, zlasti pri vodenju države in demokratizaciji, so razlog za odločitev, da se status delegacije v Jemnu poviša v status delegacije s polnimi pooblastili. Glede na pomembnost stabilnosti Jemna za varnost v regiji (Zaliv in Afriški rog) ter za boj proti terorizmu se bo podpora Unije ohranila tudi v prihodnjih letih, njeno prisotnost pa bo treba povečati.

2. 3. Kraji napotitve, ločeni od delegacij

Izkušnje kažejo, da je treba za lažje izvajanje dejavnosti Komisije poleg uradov Generalnega direktorata za humanitarno pomoč (ECHO), katerih upravljanje zagotavlja sam generalni direktorat, uvesti kraje napotitve, ločene od delegacij, in sicer v državah, kjer obstaja delegacija v glavnem mestu, ali pa v državah, kjer delegacija ne obstaja oz. ne obstaja več.

Prisotnost človeški virov in infrastruktur Komisije v teh krajih napotitve je treba bolje urediti s predhodno politično odločitvijo in potrebna je jasna pravna podlaga. Da bi se upoštevale različne politične razmere, v katerih se lahko izvajajo ti ukrepi, je predlagano, da se razlikuje med uvedbo novih krajev napotitve v državah, kjer Komisija že ima delegacijo, in uvedbo novih krajev napotitve v državah, kjer Komisije ne zastopa delegacija. V obeh primerih je treba kot osnovni pogoj obravnavati privolitev zadevnih držav, in sicer z verbalno noto ali sporazumom, ter določitev podrobnosti za vzpostavitev prisotnosti Komisije v teh državah, in sicer z izmenjavo pisem v ta namen.

2.3.1. Novi kraji napotitve v državah, kjer delegacija obstaja

Predlagano je, da se uvede nov kraj napotitve v Gomi (Demokratična republika Kongo), priključen delegaciji v Kinšasi. To naj bi Evropski uniji omogočilo, da pod čim boljšimi pogoji nadaljuje svojo odločilno vpletenost v krizno upravljanje na območju Velikih jezer ter natančneje da prevzame vlogo spodbujevalke v procesu iz Gome in opazovalke v procesu iz Nairobija. Komisija bi se tako pridružila drugim članom mednarodne skupnosti, zlasti stalnim predstavništvom, ki jih vzdržujejo posebni predstavnik Evropske unije in misije EVOP (EUPOL/EUSEC) ter nekatere države članice, ki so upoštevale priporočilo Evropske unije o zagotavljanju prisotnosti v Gomi. Poleg spremljanja političnih procesov bi morala prisotnost Komisije v Gomi zelo olajšati vodenje programov Skupnosti na vzhodu Demokratične republike Kongo.

V privolitvi, ki jo bo treba pridobiti od kongovskih organov, bo moralo biti navedeno, da se ureditev privilegijev in imunitet, vključena v sporazum o ustanovitvi, uporablja tudi za člane tega urada.

Zaradi odprtja tega urada se skupni odhodki zunanje službe ne bodo povečali: odprtje urada bi se moralo kriti s prerazporeditvijo obstoječih sredstev ali sredstev, ki so že predvidena za leto 2009.

2.3.2. Novi kraji napotitve v državah, kjer delegacija ne obstaja

Treba je sprejeti jasno pravno podlago za ohranitev dejavnosti uslužbencev Evropske komisije v nekaterih državah. To naj bi omogočilo uslužbencem, ki so odgovorni za posamezne misije, navedene v izmenjavah pisem v ta namen z državami gostiteljicami, da pod čim boljšimi pogoji nadaljujejo svoje misije in v času trajanja misije bivajo na kraju samem. V teh izmenjavah pisem med komisarjem, odgovornim za zunanje odnose, in pristojnimi organi države gostiteljice bo treba predvideti ureditev imunitet, ki se bo uporabljala.

Tako je predlagano, da se uvede kraj napotitve v Panami (država, pri kateri je akreditiran vodja delegacije v Nikaragvi). Urad za zvezo, odgovoren za spremljanje projektov sodelovanja, je bil tam odprt aprila 2003. Priključen je regionalni delegaciji v Kostariki, ki je sama odvisna od delegacije v Nikaragvi. Razlog za ohranitev urada je znatno povečanje zneskov za sodelovanje, predvideno v obdobju 2007–2013. Z istim namenom je predlagana tudi uvedba kraja napotitve na Samoi (država, pri kateri je akreditiran vodja delegacije na Fidžiju), da se zagotovi ustrezno spremljanje projektov na kraju samem s posredovanjem obstoječega urada.

Poleg tega se bo mogoče izkazalo, da je za zagotovitev učinkovitosti upravljanja pomoči in tesnejšega spremljanja političnih razmer kratkoročno potrebna stabilna prisotnost v Belizeju (država, pri kateri je akreditiran vodja delegacije na Jamajki), na Komorih (država, pri kateri je akreditiran vodja delegacije na Mauritiusu) ter v Mjanmaru/Burmi (država, pri kateri je akreditiran vodja delegacije na Tajskem).

Trenutno je treba spremljanje projektov v teh državah zagotavljati z misijami uslužbencev iz pristojnih delegacij. Gre za dolgoročne misije ali zelo pogoste krajše misije, kar ni zadovoljivo glede na naloge, ki jih je treba opraviti in jih je včasih težko organizirati. Pomanjkanje stalne prisotnosti prispeva k zamudam pri izvajanju, zlasti če so potrebne predhodne kontrole, ter povečuje tveganja, povezana s pomanjkljivimi upravnimi zmogljivostmi držav upravičenk, če so te vključene v operativno in finančno upravljanje sredstev Skupnosti. Predlagano je, da se odobri takojšnja uvedba novih krajev napotitve v teh državah; ukrep bo izpeljan, čim bo mogoče prerazporediti obstoječa sredstva.

Prav tako je predlagano, da se na podlagi obstoječih sredstev odobri uvedba novega kraja napotitve v Mongoliji (država, pri kateri je akreditiran vodja delegacije na Kitajskem), in sicer za izboljšanje spremljanja projektov na lokalni ravni ob upoštevanju zlasti težav z dostopom. To spremljanje je do septembra 2004 zagotavljal urad TACIS. Od prenosa ukrepov v Mongoliji s programa TACIS na program ALA je urad zaprt in spremljanje teh ukrepov se zagotavlja na podlagi pogodbe o opravljanju storitev.

3. ČLOVEŠKI VIRI IN PRORAČUNSKA SREDSTVA

Vodstveni odbor zunanje službe je na sestanku 18. januarja 2008 sklenil, da prihrani 18 delovnih mest za uradnike iz dodelitve za leto 2008 za razvoj mreže v letu 2008, pri čemer bi imeli prednost odprtje delegacij pri Svetu Evrope in v Uzbekistanu ter povišanje statusa delegacij v Liberiji, Togu in Jemnu. Po načrtu prerazporeditve delovnih mest, sprejetem 17. junija 2008, je bilo predvideno, da se zagotovi dodatnih 16 delovnih mest za uradnike, s čimer bi se omogočilo povišanje statusa delegacij v Džibutiju, Kirgizistanu, Nepalu in Tadžikistanu.

Predlagano je torej, da se dodeli teh razpoložljivih 34 delovnih mest za uradnike (18 delovnih mest iz dodelitve za leto 2008 in 16 delovnih mest, ki jih je treba prerazporediti) ter potrebna delovna mesta za pogodbene uslužbence in lokalne uslužbence, kot je prikazano v spodnji razpredelnici. Ta razporeditev delovnih mest za odprtje in povišanje statusa delegacij ne vpliva na poznejši razvoj števila uslužbencev, zlasti po potrebi pogodbenih in lokalnih, financiranih glede na odobritve, ki bodo dane na razpolago iz nekdanjih vrstic BA / odobritev ERS v okviru izvrševanja pomoči.

Splošno gledano se bodo odhodki v zvezi z različnimi ukrepi, navedenimi v točki 2 zgoraj, ki se bodo v praksi večinoma izvrševali v letu 2009, krili s prerazporeditvijo človeških virov in finančnih sredstev, ki obstajajo za leto 2008 ali so že predvideni za leto 2009, na podlagi racionalizacije obstoječih virov in sredstev za kritje novih odhodkov za materialne stroške, infrastrukturo, zaposlene in drugo.

Človeški viri, predvideni za odprtje ali povišanje statusa delegacij |

Delegacija | Razdelek 5 | Nekdanje vrstice BA / odobritve ERS |

AD | AST | pogodbeni uslužbenci | lokalni uslužbenci | pogodbeni uslužbenci | lokalni uslužbenci |

Svet Evrope | 1 | 1 |

Uzbekistan | 3 | 2 | 1 | 3 | 1 | 1 |

Džibuti (povišanje statusa) | 2 | 2 | 2 | 2 |

Kirgizistan (povišanje statusa) | 2 | 2 | 2 | 2 |

Liberija (povišanje statusa) | 2 | 2 | 2 | 2 |

Nepal (povišanje statusa) | 2 | 2 | 2 | 2 |

Tadžikistan (povišanje statusa) | 2 | 2 | 2 | 2 |

Togo (povišanje statusa) | 2 | 2 | 2 | 2 |

Jemen (povišanje statusa) | 2 | 2 | 2 | 2 |

SKUPAJ | 18 | 16 | 2 | 3 | 15 | 15 |

V spodnji razpredelnici so ločeno prikazana proračunska sredstva, ki jih je treba zagotoviti, in sicer na eni strani ustanovitveni stroški (enkratni stroški, ki izhajajo neposredno iz načrtovanega odprtja ali povišanja statusa delegacij), na drugi strani pa letni stroški (tekoči stroški, povezani z delovanjem novih delegacij ali delegacij s povišanim statusom na podlagi njihove nove konfiguracije).

Proračunska sredstva, predvidena za odprtje delegacij |

Delegacija | Ustanovitveni stroški | Letni stroški |

Svet Evrope | 309 990 EUR | 629 810 EUR |

Uzbekistan | 667 245 EUR | 2 033 870 EUR |

Džibuti (povišanje statusa) | 595 160 EUR | 1 600 910 EUR |

Kirgizistan (povišanje statusa) | 595 160 EUR | 1 600 910 EUR |

Liberija (povišanje statusa) | 558 660 EUR | 1 597 310 EUR |

Nepal (povišanje statusa) | 595 160 EUR | 1 600 910 EUR |

Tadžikistan (povišanje statusa) | 595 160 EUR | 1 600 910 EUR |

Togo (povišanje statusa) | 558 660 EUR | 1 597 310 EUR |

Jemen (povišanje statusa) | 558 660 EUR | 1 597 310 EUR |

SKUPAJ | 5 033 855 EUR | 13 859 250 EUR |

OCENA FINANČNIH POSLEDIC ZAKONODAJNEGA PREDLOGA

1. NASLOV PREDLOGA:

SPOROČILO KOMISIJE SVETU IN EVROPSKEMU PARLAMENTU – RAZVOJ IN UTRDITEV ZUNANJE MREŽE: IZVAJANJE UKREPOV, PREDVIDENIH ZA LETO 2008

2. OKVIR ABM/ABB (upravljanje proračuna na podlagi dejavnosti/oblikovanje proračuna na podlagi dejavnosti)

ZUNANJI ODNOSI – Zunanja služba

3. PRORAČUNSKE VRSTICE

3.1. Proračunske vrstice (vrstice za poslovanje in z njimi povezane vrstice za tehnično in upravno pomoč (nekdanje vrstice BA)) z navedbo imena postavke:

XX 01 01 02: Odhodki za aktivno zaposlene v delegacijah Komisije

XX 01 02 02: Zunanji sodelavci v delegacijah Komisije

XX 01 02 12: Drugi odhodki za poslovodenje v delegacijah Komisije

XX 01 03 02: Odhodki za zgradbe in z njimi povezani odhodki v delegacijah Komisije

19 01 04 01: Instrument razvojnega in gospodarskega sodelovanja (DCECI) – Odhodki za upravno poslovodenje

21 01 04 10: Evropski razvojni sklad – Odhodki za upravno poslovodenje

3.2. Trajanje ukrepa in finančni vpliv:

Širitev, predvidena v tem sporočilu, se bo začela ob koncu leta 2008. Ker gre za odprtje in povišanje statusa delegacij, ki bodo še naprej delovale, ter za uvedbo novih krajev napotitve, za ukrep ni predvidenega roka.

3.3. Značilnosti proračuna:

Proračunska vrstica | Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |

XX 01 01 02 | neobvezni | nedif. | DA | NE | NE | št. 5 |

XX 01 02 02 | neobvezni | nedif. | DA | NE | NE | št. 5 |

XX 01 02 12 | neobvezni | nedif. | DA | NE | NE | št. 5 |

XX 01 03 02 | neobvezni | nedif. | DA | NE | NE | št. 5 |

19 01 04 01 | neobvezni | nedif. | DA | NE | NE | št. 4 |

21 01 04 10 | neobvezni | nedif. | DA | NE | NE | št. 4 |

4. POVZETEK SREDSTEV

4.1. Finančna sredstva

4.1.1. Povzetek odobritev za prevzem obveznosti (OPO) in odobritev plačil (OP)

v mio EUR (na tri decimalna mesta natančno)

Vrsta odhodkov | Oddelek | 2009 | 2010 | 2011 | 2012 | 2013 in pozneje | Skupaj |

Odhodki iz poslovanja[2] |

Odobritve za prevzem obveznosti (OPO) | 8.1 | a |

Odobritve plačil (OP) | b |

Upravni odhodki, ki jih referenčni znesek krije[3] |

Tehnična in upravna pomoč (NS) |

8.2.4 | c | 5,686 | 4,084 | 4,084 | 4,084 | 4,084 | 22,022 |

REFERENČNI ZNESEK SKUPAJ |

Odobritve za prevzem obveznosti | a+c | 5,686 | 4,084 | 4,084 | 4,084 | 4,084 | 22,022 |

Odobritve plačil | b+c | 5,686 | 4,084 | 4,084 | 4,084 | 4,084 | 22,022 |

Upravni odhodki, ki jih referenčni znesek ne krije[4] |

Človeški viri in z njimi povezani odhodki (NS) | 8.2.5 | d | 7,242 | 5,938 | 5,938 | 5,938 | 5,938 | 30,994 |

Upravni stroški, ki jih referenčni znesek ne krije, razen stroškov za človeške vire in z njimi povezanih stroškov (NS) | 8.2.6 | e | 5,965 | 3,838 | 3,838 | 3,838 | 3,838 | 21,317 |

Predvideni stroški financiranja ukrepa skupaj |

OPO, vključno s stroški za človeške vire, SKUPAJ | a+c+d+e | 18,893 | 13,860 | 13,860 | 13,860 | 13,860 | 74,333 |

OPO, vključno s stroški za človeške vire, SKUPAJ | b+c+d+e | 18,893 | 13,860 | 13,860 | 13,860 | 13,860 | 74,333 |

:

4.1.2. Skladnost s finančnim načrtovanjem

( Predlog je skladen s sedanjim finančnim načrtovanjem.

( Predlog bo zahteval ponovno načrtovanje ustreznega razdelka v finančni perspektivi.

( Predlog lahko zahteva uporabo določb Medinstitucionalnega sporazuma[5] (tj. instrumenta prilagodljivosti ali spremembe finančne perspektive).

4.1.3. Finančni vpliv na prihodke

( Predlog nima finančnih posledic za prihodke.

( Predlog ima finančni vpliv – učinek na prihodke je naslednji: Se ne uporablja.

4.2. EPDČ za človeške vire (vključno z uradniki, začasnim in zunanjim osebjem) – glej podrobnosti v točki 8.2.1.

Letne potrebe | 2009 | 2010 | 2011 | 2012 | 2013 in pozneje |

Število potrebnih človeških virov SKUPAJ | 69 | 69 | 69 | 69 | 69 |

5. ZNAČILNOSTI IN CILJI

5.1. Potreba, ki jo je treba kratkoročno ali dolgoročno kriti

Leta 2008 ti ukrepi zajemajo odprtje dveh novih delegacij, in sicer v Uzbekistanu in pri Svetu Evrope v Strasbourgu, ter povišanje statusa regionalnih delegacij v Džibutiju, Jemnu, Kirgizistanu, Liberiji, Nepalu, Tadžikistanu in Togu v status delegacij s polnimi pooblastili.

Dodatni odhodki se bodo financirali iz obstoječih odobritev in iz odobritev, predvidenih za leto 2009, in sicer na podlagi razvrstitve različnih ukrepov po prednosti.

5.2. Dodana vrednost zaradi vključitve Skupnosti, skladnost predloga z drugimi finančnimi instrumenti in možne sinergije

Ob upoštevanju nedavnih mednarodnih dogodkov in za poglobitev gospodarskih in političnih odnosov z zadevnimi državami ali organizacijami se šteje, da je treba razviti mrežo zunanje službe, in sicer z odprtjem delegacij v Uzbekistanu in pri Svetu Evrope ter povišanjem statusa regionalnih delegacij v Džibutiju, Jemnu, Kirgizistanu, Liberiji, Nepalu, Tadžikistanu in Togu.

5.3. Cilji in pričakovani rezultati predloga ter z njimi povezani kazalniki v okviru ABM

Ti ukrepi naj bi Komisiji omogočili boljše vodenje vseh dejavnosti v zadevnih državah.

5.4. Metoda izvedbe (okvirno)

( Centralizirano upravljanje

( neposredno Komisija

( posredno s prenosom na:

( izvajalske agencije

( organe, ki so jih ustanovile Skupnosti, kakor je navedeno v členu 185 finančne uredbe

( nacionalne javne organe/organe, ki opravljajo javne storitve

( Deljeno ali decentralizirano upravljanje

( z državami članicami

( s tretjimi državami

( Skupno upravljanje z mednarodnimi organizacijami (treba jih je navesti)

Opombe:

6. NADZOR IN VREDNOTENJE

6.1. Sistem nadzora

Lokalni odhodki v delegacijah bodo izvršeni po finančnih tokovih, ki jih vzpostavijo odredbodajalci na podlagi nadaljnjega prenosa na kraju samem (vodje delegacij), in bodo predmet naknadnih kontrol služb na sedežu. Zadevne delegacije bodo tudi del „mreže“ delegacij Komisije ter predmet kontrol v okviru obiskov oddelka za inšpekcijske preglede delegacij in oddelka za notranje kontrole pri zunanji službi.

6.2. Vrednotenje

6.2.1. Predhodno vrednotenje

Odločitev o odprtju novih delegacij se sprejme na podlagi potreb, ki izhajajo iz razvoja gospodarskih in političnih odnosov Komisije z zadevnimi državami, ter v tesnem sodelovanju z vsemi zadevnimi službami in drugimi generalnimi direktorati.

6.2.2. Ukrepi, sprejeti po vmesnem/naknadnem vrednotenju (na podlagi podobnih preteklih izkušenj)

Se ne uporablja.

6.2.3. Oblika in pogostnost prihodnjega vrednotenja

Mrežo delegacij je treba redno ponovno ocenjevati glede na politične prednostne naloge in optimalno uporabo obstoječih sredstev. O racionalizaciji ali razširitvi mreže se bo odločalo glede na razvoj gospodarskih in političnih odnosov z zadevnimi državami, pa tudi glede na razpoložljiva sredstva.

7. UKREPI PROTI GOLJUFIJAM

Naloge je treba ločevati na podlagi finančnih tokov, predvidenih s predpisi Skupnosti, ločevanje pa še okrepiti z rednimi naknadnimi kontrolami služb na sedežu.

8. PODROBNOSTI O SREDSTVIH

8.1. Cilji predloga z vidika stroškov financiranja

Se ne uporablja.

8.2. Upravni odhodki

8.2.1. Človeški viri – število in vrsta delovnih mest

Vrsta delovnega mesta | Osebje, potrebno za upravljanje ukrepa – obstoječi in/ali dodatni človeški viri (število delovnih mest/EPDČ) |

2009 | 2010 | 2011 | 2012 | 2013 in pozneje |

Uradniki ali začasno osebje[6] (XX 01 01 02 01) | A*/AD | 18 | 18 | 18 | 18 | 18 |

B*, C*/AST | 16 | 16 | 16 | 16 | 16 |

Osebje[7], financirano iz člena XX 01 02 02 01 | 5 | 5 | 5 | 5 | 5 |

Drugo osebje[8], financirano iz 19 01 04 01 21 01 04 10 (ERS) | 19 11 | 19 11 | 19 11 | 19 11 | 19 11 |

SKUPAJ | 69 | 69 | 69 | 69 | 69 |

8.2.2. Opis nalog, ki izhajajo iz ukrepa

Gre za vodenje in zastopanje politik Skupnosti v zadevnih državah ali pri predvidenih organizacijah.

8.2.3. Človeški viri – viri delovnih mest (po sistemizaciji)

Potrebe po človeških virih in upravnih sredstvih se bodo krile v okviru sredstev, ki se generalnemu direktoratu, odgovornemu za upravljanje, odobrijo v postopku letne dodelitve sredstev ob upoštevanju obstoječih proračunskih omejitev.

( Delovna mesta, trenutno dodeljena za upravljanje programa, ki se nadomesti ali podaljša

( Delovna mesta, ki so bila predhodno dodeljena pri izvajanju LSP/PPP za leto n (tj. 18 delovnih mest za uradnike)

( Delovna mesta, potrebna v naslednjem postopku LSP/PPP

( Delovna mesta, ki bodo zapolnjena s prerazporeditvijo obstoječih človeških virov znotraj službe (notranja prerazporeditev) – tj. preostala potrebna delovna mesta

( Delovna mesta, potrebna za leto n, ki niso predvidena pri izvajanju LSP/PPP za zadevno leto

Potrebe po človeških virih in upravnih sredstvih se bodo krile v okviru sredstev, ki se generalnemu direktoratu, odgovornemu za upravljanje, odobrijo v postopku letne dodelitve sredstev ob upoštevanju obstoječih proračunskih omejitev.

8.2.4. Drugi upravni odhodki, ki jih referenčni znesek krije (XX 01 04/05 – Odhodki za upravno poslovodenje)

v mio EUR (na tri decimalna mesta natančno)

Proračunska vrstica (številka in ime postavke) | 2009 | 2010 | 2011 | 2012 | 2013 in pozneje | SKUPAJ |

1. Tehnična in upravna pomoč (vključno s povezanimi stroški za osebje) |

Izvajalske agencije[9] |

Druga tehnična in upravna pomoč |

– notranja 19 01 04 01 | 3,504 | 2,506 | 2,506 | 2,506 | 2,506 | 13,528 |

21 01 04 10 (ERS) | 2,182 | 1,578 | 1,578 | 1,578 | 1,578 | 8,494 |

– zunanja |

Tehnična in upravna pomoč SKUPAJ | 5,686 | 4,084 | 4,084 | 4,084 | 4,084 | 22,022 |

8.2.5. Stroški financiranja človeških virov in z njimi povezani stroški, ki jih referenčni znesek ne krije

v mio EUR (na tri decimalna mesta natančno)

Vrsta človeških virov | 2009 | 2010 | 2011 | 2012 | 2013 in pozneje | SKUPAJ |

Uradniki in začasno osebje (XX 01 01) | 6,929 | 5,695 | 5,695 | 5,695 | 5,695 | 29,709 |

Osebje, financirano iz člena XX 01 02 (pomožno osebje, napoteni nacionalni izvedenci, pogodbeno osebje itd.) (navesti proračunsko vrstico) | 0,313 | 0,243 | 0,243 | 0,243 | 0,243 | 1,285 |

Stroški za človeške vire in z njimi povezani stroški (ki jih referenčni znesek NE krije) SKUPAJ | 7,242 | 5,938 | 5,938 | 5,938 | 5,938 | 30,994 |

Izračun – Uradniki in začasni uslužbenci |

Glej podrobno prilogo. |

Izračun – Osebje, financirano iz člena XX 01 02 |

Glej podrobno prilogo. |

8.2.6. Drugi upravni odhodki, ki jih referenčni znesek ne krije v mio EUR (na tri decimalna mesta natančno) |

2009 | 2010 | 2011 | 2012 | 2013 in pozneje | SKUPAJ |

XX XX 01 02 12 01 – Misije | 0,302 | 0,302 | 0,302 | 0,302 | 0,302 | 1,510 |

XX |

XX |

XX |

2. Drugi odhodki za poslovodenje skupaj (XX 01 02 12) | 0,302 | 0,302 | 0,302 | 0,302 | 0,302 | 1,510 |

3. Drugi odhodki upravne narave XX 01 03 02 01 Nakup ali najem stavb in s tem povezani odhodki XX 01 03 02 02 Oprema, pohištvo, dobave in storitve | 2,814 2,849 | 2,521 1,015 | 2,521 1,015 | 2,521 1,015 | 2,521 1,015 | 12,898 6,909 |

Upravni odhodki, razen stroškov za človeške vire in z njimi povezanih stroškov (ki jih referenčni znesek NE krije), SKUPAJ | 5,965 | 3,838 | 3,838 | 3,838 | 3,838 | 21,317 |

Izračun – Drugi upravni odhodki, ki jih referenčni znesek ne krije |

[…] |

8.3 Splošne opombe

V nobenem primeru izvajanje zgoraj navedenih ukrepov s sredstvi, ki bodo dana na razpolago leta 2009, ne bo povzročilo splošnega povečanja tekočih odhodkov zunanje službe v poznejših letih.

[1] COM(2007) 206 konč.

[2] Odhodki, ki ne spadajo v poglavje xx 01 zadevnega naslova xx.

[3] Odhodki iz člena xx 01 04 naslova xx.

[4] Odhodki iz poglavja xx 01, razen odhodkov iz člena xx 01 04 ali xx 01 05.

[5] Glej točki 19 in 24 Medinstitucionalnega sporazuma.

[6] Teh stroškov referenčni znesek NE krije.

[7] Teh stroškov referenčni znesek NE krije.

[8] Te stroške referenčni znesek krije.

[9] S sklicevanjem na posebno oceno finančnih posledic zakonodajnega predloga za zadevno(-e) izvajalsko(-e) agencijo(-e).